**06.09.2018**

**ŞTIRE**

**Litigiile pe Fonduri Europene – dezbătute în cadrul unei conferințe**

**organizate de Freedom House România**

**Agenția Națională a Funcționarilor Publici** susţine proiectul **“*Enhancing the Legal Protection for EU Financial Interests in Romania”,*** implementat de **Freedom House România** şi finanţat de Comisia Europeană, în cadrul Directorate D – Policy, OLAF D.1 – Policy Development & Hercule.

În cadrul acestui proiect, Freedom House România deschide înscrierile pentru al doilea eveniment din seria de conferințe organizate în cadrul Programului OLAF - Hercule III, „Litigii pe Fonduri Europene”, eveniment care vizează protecția intereselor financiare ale Uniunii Europene în România.

Cea de a doua conferință cu tema „Litigii pe Fonduri Europene” are loc la Cluj-Napoca, în perioada **27-28 septembrie** **2018**. Detalii privind înscrierea sunt disponibile accesând link-ul: <http://freedomhouse.ro/conferinta/> .

Toate înscrierile realizate până în data de **7 septembrie 2018** pentru conferința de la Cluj-Napoca beneficiază de oferta Early Bird (400 de lei, sumă care include: participarea la 2 zile de conferință, prânz, cină și mapă de participant).

Evenimentul se constituie într-o oportunitate de a participa activ la discutarea unor probleme esențiale din domeniul fondurilor europene, alături de reprezentanţi ai autorităților de management, magistrați, avocați, experți în fonduri europene, funcţionari publici.

Informații suplimentare: Alexandra Văduva, [alexandra.vaduva@freedomhouse.ro](mailto:alexandra.vaduva@freedomhouse.ro).



***Direcţia Comunicare şi Relaţii Internaţionale***

[***comunicare@anfp.gov.ro***](mailto:comunicare@anfp.gov.ro)

**Tel.0374112749**